John Baptist Hubert Theunissen

**Johannes Baptist Hubert Theunissen** S.M.M. (født 3. oktober 1905 i Schimmert i provinsen Limburg i Nederland; død 9. april 1979 samme sted) var en nederlandsk ordensgeistlig og afrikamisjonær, og katolsk erkebiskop av Blantyre.  

Han var etterpå apostolisk administrator på Island fra 1967 til 1968.
## Liv og virke
### Prest
John Baptist Hubert Theunissen sluttet seg til det montfortanernes kongregasjon og ble presteviet den 1. desember 1929.
### Titulærbiskop, apostolisk vikar av Shiré
Den 25. desember 1949 utnevnte pave Pius XII ham til titulærbiskop av *Giufi* og utnevnte ham til den første apostoliske vikar av Shiré. Biskopen av Roermond, Jozef Hubert Willem Lemmens, ordinerte ham til biskop den 25. mars 1950; medkonsekratorer var biskopen av Haarlem, Johannes Petrus Huibers, og biskopen av 's-Hertogenbosch, Wilhelmus Pieter Adrian Maria Mutsaerts.

Navnet *Shiré* for misjonsområdet er etter elven Shire.

### Erkebiskop av Blantyre
Johannes Baptist Hubert Theunissen ble erkebiskop den 25. april 1959 som et resultat av opphøyelsen av det apostoliske vikariatet Shiré til et erkebispedømme, som fikk nytt navn og dermed erkebispedømmet Blantyre. 

Johannes Baptist Hubert Theunissen deltok på alle fire sesjoner av Det andre Vatikankonsil.

Fra 1966 til 1967 var han president for Den malawiske bispekonferanse. 

### Fratreden, så apostolisk administrator av Island
Den 14. oktober 1967 fratrådte Theunissen av som erkebiskop av Blantyre, av helsemessige årsaker. Pave Paul VI utnevnte ham ham til titulærerkebiskop av *Bavagaliana*. Samme dag utnevnte paven ham til apostolisk administrator av det apostoliske vikariat Island, som var vakant på grunn av msgr Johannes Gunnarssons fratreden. Dette siste oppdraget ble avsluttet 19. desember 1968 med innsettelsen i Reykjavík av biskop Hendrik Hubert Frehen. amme dag utnevnte pave Paul VI ham til titulærerkebiskop av *Skálholt*. 

Han vendte tilbake til bispedømmet Roermond, og i 1975 ble han biskoppelig vikar for misjonsarbeid for bispedømmet Roermond.

Johannes Baptist Hubert Theunissen døde i Schimmert den 9. april 1979 i en alder av 73 år, etter en kort tids sykdom.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Kardinal Andreas Franz Frühwirth (1845-1933) *1907
* Erkebiskop Lorenzo Schioppa (1871-1935) *1920
* Erkebiskop Johannes Henricus Gerardus Jansen (1868-1936) *1930
* Biskop Josephus Hubertus Gulielmus Lemmens (1884-1960) *1932
* Erkebiskop *John Baptist Hubert Theunissen* (1905-1979) *1950

## Referanser